b"\n_START_ARTICLE_\nChristopher A. Sims\n_START_SECTION_\nBiografia\n_START_PARAGRAPH_\nEs gradu\xc3\xa0 en matem\xc3\xa0tiques per la Universitat Harvard el 1963 i es doctor\xc3\xa0 en economia, tamb\xc3\xa9 per la Universitat Harvard, el 1968. Ha sigut professor a la Univeritat Harvard de 1967 a 1970, a la Universitat de Minnesota de 1974 a 1990, a la Universitat Yale de 1990 a 1999 i a la Universitat de Princeton des de 1999._NEWLINE_Ha sigut president de la American Economic Association i de la Econometric Society. Ha sigut editorial board del International Journal of Supercomputer Applications i del Journal of Economics and Philosophy, editor de Journal of Applied Econometrics, del Journal of Business and Economic Statistics i del Review of Economic Studies i co-editor d'Econometrica. \xc3\x89s Research Associate del National Bureau of Economic Research Des del 2007 \xc3\xa9s membre del Scientific Council del Barcelona Graduate School of Economics.\n_START_SECTION_\nContribuci\xc3\xb3 a la recerca econ\xc3\xb2mica\n_START_PARAGRAPH_\nEn els anys 70, els models macroeconom\xc3\xa8trics reberen moltes cr\xc3\xadtiques, de les quals, la m\xc3\xa9s coneguda \xc3\xa9s la \xc2\xabcr\xc3\xadtica de Lucas\xc2\xbb. Aquests models es basaven en dades estad\xc3\xadstiques per a estimar el comportament dels agents econ\xc3\xb2mics (llars i empreses) i en funci\xc3\xb3 del comportament estimat feien prediccions sobre els efectes de la pol\xc3\xadtica econ\xc3\xb2mica. El problema era que no tenien en compte que canvis en la pol\xc3\xadtica econ\xc3\xb2mica podien afectar el comportament dels agents econ\xc3\xb2mics, la qual cosa provocava errors importants en les prediccions. La cr\xc3\xadtica de Lucas origin\xc3\xa0 canvis en la macroeconomia tant a nivell te\xc3\xb2ric com emp\xc3\xadric. Sims contribu\xc3\xad a aquesta transformaci\xc3\xb3 en la seva vessant emp\xc3\xadrica, introduint els vectors autoregressius (VAR) en l'an\xc3\xa0lisi macroecon\xc3\xb2mica emp\xc3\xadrica._NEWLINE_En el seu article amb Sargent de 1977, criticava que els models macroeconom\xc3\xa8trics de l'\xc3\xa8poca utilitzaven massa sup\xc3\xb2sits te\xc3\xb2rics. L'\xc3\xbas dels vectors autoregressius, en canvi, permeten identificar l'efecte d'una variable econ\xc3\xb2mica sobre les altres sense haver de dependre de sup\xc3\xb2sits poc cre\xc3\xafbles._NEWLINE_Amb aquesta t\xc3\xa8cnica, Sims ha realitzat an\xc3\xa0lisis d'impuls-resposta, per tal d'estudiar l'efecte de canvis inesperats (shocks) sobre variables macroeon\xc3\xb2miques clau com el PIB i la inflaci\xc3\xb3. Els bancs centrals es basen en aquest m\xc3\xa8tode per estudiar l'impacte de la pol\xc3\xadtica monet\xc3\xa0ria sobre l'economia. Tamb\xc3\xa9 s'ha utilitzat extensament per estimar l'efecte de la pol\xc3\xadtica fiscal sobre el PIB i per identificar les causes del cicle econ\xc3\xb2mic.\n_START_SECTION_\nPremis i reconeixements\n_START_PARAGRAPH_\nFou elegit Fellow of the Econometric Society el 1975, membre de l'Acad\xc3\xa8mia Nacional de Ci\xc3\xa8ncies dels Estats Units el 1989 i Fellow de l'Acad\xc3\xa8mia Americana de les Arts i les Ci\xc3\xa8ncies el 1988. Fou guardonat amb el Premi Nobel d'Economia el 2011."